Waterkloof se Jeugleraar ds Rykie Howell
Dit is met groot blydskap dat die Kerkraad kan aankondig dat Rykie Howell die aanstelling as voltydse jeugleraar aanvaar het. Sy sal aan die begin veral op die informele aanddiens fokus maar ook betrokke wees by die gesinsdiens, by Laerskool Anton van Wouw as 'n geestelike begeleier en ook planne maak vir ons na-skoolse jongmense.
Rykie Howell is die jongste van 6 kinders. Sy het op Ohrigstad grootgeword en aan die Hoërskool Lydenburg gematrikuleer. Vanaf 2009 tot 2013 November vanjaar het sy Teologie aan Tukkies studeer. Sy was baie aktief in die studente gemeente en hou volgende jaar 'n eerstejaarskamp vir die studente. Sy is bevriend met Dawie Marx is 'n siviele ingenieur wat verder studeer.
Ons het lank gesoek na 'n jong dominee wat graag met tieners 'n verhouding kan opbou. Ons glo ons het die regte persoon in Rykie gevind. Sy sal 'n deurslaggewende rol speel om ons gemeente in 'n familiekerk te ontwikkel.
Rykie se pos is tans die van 'n vaste termyn aanstelling. Sodra ons goedkeuring van die Ring verkry het beroep ons haar. Die aanstelling geld voorlopig tot 31 Desember 2015. Ons is oortuig dat ons inkomste volhoubaar sal verbeter sodat die pos 'n permanente pos sal word.